**General Cup 2014** — запрашальны турнір па снукеры, які праходзіў з 12 па 18 кастрычніка 2014 года ў «General Snooker Club», у Ганконгу. Турнір стаў шостым розыгрышам «General Cup», які праходзіў у 2004 і 2009 гадах, а з 2011 года праходзіць штогод. Пераможца турніру атрымаў HK$120 000, а аўтар максімальнага брэйка мог атрымаць HK$147 000, а таксама алмазны кій, кошт якога раўняўся HK$220 000.

Спаборніцтва ўключала ў сябе адзін матч уайлдкард раўнда, пераможца якога прыяднаўся да 7 іншых снукерыстаў, якія былі падзелены на 2 групы па 4 удзельнікі і гулялі адзін з адным па аднаму матчу. Пасля гэтага з кожнай групы выходзілі два лепшыя гульцы ў плэй-оф, дзе яны гулялі паўфінальныя паядынкі і фінальны матч. На працягу ўсяго турніру на арэне выкаростоўваўся адзін снукерны стол.

«General Cup 2014» быў адзначаны вяртаннем у снукер Алістэра Картэра, які праходзіў курс лячэння ад рака лёгкіх пасля таго, як ён быў дыягнаставаны ў Картэра ў маі 2014 года. Пасля другога тура групавога этапу ў групе A у кожнага снукерыста было па аднаму ачку, а ў апошніх паядынках Марк Дэвіс перайграў Рыкі Уолдэна, а Джо Пэры ў напружанай гульне выйграў вырашальны фрэйм у Джымі Уайта і таксама заваяваў пуцёўку ў паўфінал. Шон Мёрфі з групы B стаў адзіным снукерыстам на першынстве, які не прайграў ніводнага матча падчас групавога раўнда і, такім чынам, выйшаў з групы з першага месца. Другое месца ў гэтым квартэце заняў Алі Картэр, які таксама паказаў якасны снукер, а кітаец Лян Вэньбо і Марка Фу з Ганконга не здолелі выйсці ў плэй-оф. У першым паўфінале леташні пераможца Марк Дэвіс з лікам 2:6 пацярпеў паразу ад Картэра, які выдатна правёў паядынак і зрабіў серыю ў 139 ачкоў, якая на той момант была найвышэйшай на спаборніцтве. У другім паўфінале Шон Мёрфі аформіў тотал-клірэнс у 144 балы, які ў выніку стаў найвышэйшай серыяй на General Cup, перасягнуўшы брэйк Картэра, а таксама перамог Джо Пэры у вырашальным фрэйме — 6:5.

Пераможцам турніру стаў Алістэр Картэр, які саступаў Мёрфі ў фінальным матчы з лікам 3:5 і 5:6, але паказваў больш якасную гульню і зрабіў дзве соценныя серыі на працягу матча, што дапамагло яму перамагчы праціўніка ў вырашальнай партыі — 7:6. Такім чынам, Картэр адзначыў сваё вяртанне ў снукер пасля паўгадавога перапынку цудоўнай перамогай на «General Cup 2014». На сваім шляху да тытула ён перайграў у групавым раўндзе Марка Фу (4:1) і Ляна Вэньбо (4:2) і саступіў Шону Мёрфі (1:4), выйшаўшы ў паўфінал з другога месца, пасля чаго разграміў у паўфінальным матчы Марка Дэвіса (6:2) і ўзяў рэванш у Мёрфі ў вырашальным матчы (7ː6). Гэтая перамога прынесла Картэру першую снукерную перамогу больш чым за паўтара года (3 лютага 2013 года ён стаў пераможцам German Masters).

Турнір
------

General Cup 2014 года стаў шостым розыгрышам гэтага турніру, які быў заснаваны ў 2004 годзе, пасля чаго праходзіў у 2009, а з 2011 года праводзіцца штогод. З самога заснавання General Cup праходзіць у General Snooker Club у Ганконгу.

Старшынёй турніру быў Вонг Ят Хунг, галоўным каардынатарам — Пэтсі Чэнг, а дырэктарам — Кэнь Хуэй.

Прызавыя грошы
--------------

Прызавы фонд турніру склаў HK$390,000, а таксама яшчэ па HK$2,000 за кожную соценную серыю. Пераможца турніру атрымаў HK$120,000, што прыкладна равнялася £9,600 (менш, чым за перамогу на этапе PTC). Апроч таго, вялікі прыз быў падрыхтаваны для аўтара максімальнага брэйка, у суме ў тры разы перасягнуўшы прыз за перамогу на спаборніцтве.


| Дасягненне | Прызавыя |
| --- | --- |
| Пераможца | HK$120,000 |
| Фіналіст | HK$60,000 |
| Паўфіналісты | HK$40,000 |
| Трэцяе месца ў групе | HK$25,000 |
| Чацвёртае месца ў групе | HK$20,000 |
| Уайлдкард раўнд | HK$20,000 |
| Соценны брэйк | HK$2,000 |
| Найвышэйшы брэйк | HK$20,000 |
| Максімальны брэйк | HK$367,000 |

1. ↑  Аўтар максімальнай серыі мог атрымаць HK$147,000, а таксама алмазны кій, кошт якога прыкладна равняўся HK$220,000

Фармат турніру
--------------

Ганконг
На General Cup 2014 прыняло ўдзел 9 ігракоў, з якіх 8 — удзельнікі мэйн-тура і 1 — аматар. У папярэднім уайлдкард раўндзе адзін з снукерыстаў прафесіяналаў гуляў супраць уладальніка ўайлдкард, пасля чаго пераможца далучыўся да 7 іншых прафесіяналаў, якія былі падзеленыя на 2 групы па 4 іграка. У групавым раўндзе кожны ігрок гуляў з кожным іграком з сваёй групы па аднаму разу, пасля чаго ў плэй-оф выходзілі па 2 лепшых іграка (пераможцы групы), якія выйгралі больш матчаў у сваёй групе. У выпадку, калі снукерысты выйгралі аднолькавую колькасць матчаў, лепшы з іх вызначаўся па крытэрыю розніцы выйграных і прайграных фрэймаў. Пасля гэтага ігрок, які заняў першае месца ў групе А, гуляў у паўфінале з іграком, які заняў другое месца ў групе B, а ігрок, які заняў першае месца ў групе B, гуляў у паўфінале з іграком, які заняў другое месца ў групе А. Пераможцы паўфіналаў змагаліся ў вырашальным матчы за тытул турніру. Усе раўнды праходзілі на працягу сямі дзён (гульні групавога раўнда праходзілі 13, 14 і 16 кастрычніка, а 15 кастрычніка на General Cup 2014 з’яўляўся днём адпачынку) у General Snooker Club ў Ганконгу.


| Стадыя | Тэрміны | КФ | НДП |
| --- | --- | --- | --- |
| Уайлдкард раўнд | 12 кастрычніка | 11 | 6 |
| Групавы раўнд | 13—16 кастрычніка | 7 | 4 |
| 1/2 фіналу | 17 кастрычніка | 11 | 6 |
| Фінал | 18 кастрычніка | 13 | 7 |

Вяртанне Алістэра Картэра
-------------------------

У маі 2014 года ў 34-гадовага Алістэра Картэра, двухразовага фіналіста чэмпіянату свету і экс-другога нумара сусветнага рэйтынгу, быў выяўлены рак лёгкіх, пасля чаго ён быў вымушаны спыніць свае выступы і пачаць лячэнне. WPBSA зрабіла заяву пра тое, што рэйтынг снукерыста будзе замарожаны на час лячэння, а ўжо ў жніўні Картэр абвясціў у сваім твітэры, што ў хуткім часе зможа вярнуцца ў снукер. У верасні стала вядома, што Алістэр перамог рак і плануе гуляць на адкрытым чэмпіянаце Балгарыі, які праходзіў з 2 па 5 кастрычніка, аднак у канцы месяца ён заявіў, што церпіць некаторыя ўскладненні пасля апошняй працэдуры і вымушаны зняцца з турніру. Такім чынам, запрашальны турнір General Cup 2014 стаў пунктам доўгачаканага вяртання Картэра, які займаў 15-е месца ў афіцыйным рэйтынгу і яшчэ ніколі не выступаў на гэтым спаборніцтве, да снукернага стала.

Удзельнікі
----------

На турніры General Cup 2014 прыняло ўдзел 8 прафесіянальных гульцоў, якія былі запрошаныя арганізатарамі, а таксама 1 уладальнік уайлдкард.

Пераможца розыгрышу 2009 года, Рыкі Уолдэн прыняў удзел у пятым (з шасці) розыгрышы General Cup, абнавіўшы такім чынам свой рэкордны паказчык.

У 2014 годзе ў General Snooker Club гулялі 3 дэбютанты: Алістэр Картэр, Джымі Уайт і аматар Лінь Юнчжы, які атрымаў уайлдкард ад арганізатараў спаборніцтва.

Да гэтага ніводны гулец не здолеў выйграць тытул General Cup два разы. Два ўдзельнікі розыгрышу 2014 года станавіліся пераможцамі спаборніцтва: Рыкі Уолдэн (2009) і Марк Дэвіс (2013).

Ніжэй прадстаўлена табліца, якая дэманструе статыстыку выступленняў удзельнікаў спаборніцтва на ўсіх папярэдніх турнірах General Cup.

|  |
| --- |
| Леташні пераможца |
| Дэбютант турніру |

| Р | Гулец | ДН | Дэбют | Найлепшы вынік | АС | М | В | П | %М | Ф | ВФ | ПФ | %Ф |
| --- | --- | --- | --- | --- | --- | --- | --- | --- | --- | --- | --- | --- | --- |
| 7 | Сцяг Англіі Шон Мёрфі | 10.08.1982 | 2013 | Групавы раўнд (2013) | 1 | 3 | 0 | 3 | 0% | 15 | 6 | 9 | 40% |
| 9 | Сцяг Ганконга Марка Фу | 08.01.1978 | 2009 | Паўфінал (2013) | 3 | 8 | 5 | 3 | 62,5% | 49 | 26 | 23 | 53,1% |
| 11 | Сцяг Англіі Рыкі Уолдэн | 11.11.1982 | 2009 | Перамога (2009) | 4 | 13 | 7 | 6 | 53,8% | 94 | 53 | 41 | 56,4% |
| 14 | Сцяг Англіі Джо Пэры | 13.08.1974 | 2013 | Групавы раўнд (2013) | 1 | 3 | 2 | 1 | 66,7% | 12 | 6 | 6 | 50% |
| 15 | Сцяг Англіі Алістэр Картэр | 25.07.1979 | 2014 | — | 0 | 0 | 0 | 0 | — | 0 | 0 | 0 | — |
| 17 | Сцяг Англіі Марк Дэвіс | 12.08.1972 | 2012 | Перамога (2013) | 2 | 8 | 6 | 2 | 75% | 50 | 32 | 18 | 64% |
| 24 | Сцяг Кітая Лян Вэньбо | 05.03.1987 | 2009 | Фінал (2009) | 2 | 7 | 5 | 2 | 71,4% | 46 | 26 | 20 | 56,5% |
| 63 | Сцяг Англіі Джымі Уайт | 02.05.1962 | 2014 | — | 0 | 0 | 0 | 0 | — | 0 | 0 | 0 | — |
| А | Сцяг Кітая Лінь Юнчжы |  | 2014 | — | 0 | 0 | 0 | 0 | — | 0 | 0 | 0 | — |

1. ↑  Падчас турніру гулец з'яўляўся аматарам і не ўваходзіў у сусветны рэйтынг

Расклад турніру
---------------

General Cup 2014 года праходзіў на працягу 7 дзён (з нядзелі 12 кастрычніка па суботу 18 кастрычніка) за адным сталом на арэне ў General Snooker Club у Ганконгу. Падчас групавога раўнда кожны дзень на турніры гулялася па 4 матчы, а перад апошнімі паядынкамі ў групах, 15 кастрычніка, арганізатары зладзілі дзень адпачынку.

| Дата | Дзень тыдня | Стадыя | Пачатак матчаў |
| --- | --- | --- | --- |
| 12 кастрычніка | Нядзеля | Уайлдкард раўнд | Адзін матч (18.00) |
| 13 кастрычніка | Панядзелак | Групавы раўнд | Першы матч (14.00) |
| Другі матч (16.00) |
| Трэці матч (18.00) |
| Чацвёрты матч (20.00) |
| 14 кастрычніка | Аўторак | Групавы раўнд | Першы матч (14.00) |
| Другі матч (16.00) |
| Трэці матч (18.00) |
| Чацвёрты матч (20.00) |
| 15 кастрычніка | **Дзень адпачынку** |
| 16 кастрычніка | Чацвер | Групавы раўнд | Першы матч (14.00) |
| Другі матч (16.00) |
| Трэці матч (18.00) |
| Чацвёрты матч (20.00) |
| 17 кастрычніка | Пятніца | Паўфіналы | Першы матч (15.00) |
| Другі матч (19.00) |
| 18 кастрычніка | Субота | Фінал | Адзін матч (14.00) |

1. ↑  Пачатак матчаў указаны па мясцовым часе.

Ход турніру
-----------

Першапачаткова снукерыстам з вышэйшым рэйтынгам на турніры павінен быў быць Бары Хокінс, а Джо Пэры пачынаць спаборніцтва з уайлдкард раўнда, аднак за некалькі дзён да турніру стала вядома пра траўму шыі пятага нумера рэйтынгу, у выніку чаго ён не змог прыняць удзел у гэтым першынстве ў трэці раз запар. Такім чынам, Пэры заняў яго месца ў групе, а ў якасці восьмага прафесіянала быў запрошаны кітайскі гулец Лян Вэньбо, які павінен быў пачынаць General Cup 2014 з уайлдкард раўнда.

### Першы дзень (12 кастрычніка)

*Выбыў: Сцяг Кітая Лінь Юнчжы*

У першы гульнявы дзень на General Cup 2014 быў згуляны матч уайлдкард раўнда да 6 перамог у фрэймах паміж кітайскімі снукерыстамі Лянам Вэньбо, які прыяднаўся да ўдзельнікаў толькі за некалькі дзён да пачатку спаборніцтва, і аматарам Лінем Юнчжы. Малады гулец двойчы выходзіў наперад у ліку, 1:0 і 2:1, пасля чаго 24-ы нумар рэйтынгу зраўняў лік, пакінуўшы за сабой чацвёртую партыю і дамінаваў каля стала ў трох наступных фрэймах, выканаўшы серыю ў 81 ачко ў пятай партыі і соценны брэйк у 120 ачкоў у сёмай партыі. Пры ліку 2:5 Лінь зрабіў спробу выцягнуць паядынак, узяўшы восьмы і дзявяты фрэймы, але яшчэ адна добрая серыя Ляна, 87, прынесла яму перамогу з лікам 6:4 і месца ў групе B разам з Шонам Мёрфі, Маркам Фу і Алістэрам Картэрам.

|  |
| --- |
| **Уайлдкард раўнд** |
| **Лян Вэньбо**Сцяг Кітая Кітай | **6**-4 | Лінь ЮнчжыСцяг Кітая Кітай |
| 42-**62**, **51**-40, 17-**72**, **53**-37, **85**-32 (**81**), **87**-24, **135**-0 (**120**), 43-**63**, 1-**66**, **94**-0 (**87**) |

### Другі дзень (13 кастрычніка)

Леташні пераможца Марк Дэвіс
13 кастрычніка ў General Snooker Club адбыліся першыя паядынкі групавога этапу General Cup, якія гуляліся да 4 перамог у фрэймах. Першымі да стала выйшлі Джо Пэры і леташні пераможца Марк Дэвіс. 42-гадовы Дэвіс прадэманстраваў добрую форму, не дазволіўшы праціўніку выйграць ніводнага фрэйма. Зрабіўшы серыі ў 74 бала ў другой партыі і 110 — у трэцяй, ён здабыў першае ачко ў групе з лікам 4:0. Пасля іх сустракаліся прадстаўнікі другой групы Шон Мёрфі, які прайграў усе матчы на леташнім розыгрышы, і фіналіст General Cup 2009 Лян Вэньбо. Брытанец, які перамог на адкрытым чэмпіянаце Балгарыі за тыдзень да гэтага паядынка, працягнуў серыю якаснай і надзейнай гульні і, выканаўшы серыю ў 52 пункты ў другой партыі, выйшаў наперад з лікам 3:0, пасля чаго яго апанент узяў верх у чацвёртай партыі, але, выйграўшы пяты фрэйм, Мёрфі паставіў кропку ў гэтым паядынку і ўслед за Маркам Дэвісам узначаліў сваю групу з адным ачком. Прадстаўнікі гэтай жа групы, Марка Фу, адзіны прадстаўнік Ганконга на турніры, і Алістэр Картэр, які вярнуўся ў снукер пасля лячэння ад рака, сустракаліся ў шэсць гадзін па мясцовым часе. Нягледзячы на тое, што яшчэ за два тыдні да гэтай гульні англічанін адмовіўся выступаць на адкрытым чэмпіянаце Балгарыі ў сувязі з дрэнным самаадчуваннем, у матчы супраць Фу ён выглядаў поўным энергіі і хутка выйграў першыя тры партыі з аднолькавымі серыямі ў 55 балаў. Снукерыст з Ганконга, які займаў 9-ю пазіцыю ў сусветным рэйтынгу, размачыў лік, узяўшы чацвёрты фрэйм, але Картэр выйграў пятую партыю з лікам 69:33 і пераможна вярнуўся ў гульню пасля хваробы. У заключным матчы другога гульнявога дня сустракаліся Рыкі Уолдэн, які перамог на гэтым турніры ў 2009 годзе, а таксама быў у фіналах у 2011 і 2012 гадах, і адзін з самых узроставых прафесіянальных снукерыстаў Джымі Уайт, які, тым не менш, упершыню прыехаў на General Cup. 31-гадовы Рыкі адкрыў лік, пасля чаго шасціразовы фіналіст чэмпіянату свету прадэманстраваў баявы дух, выйграўшы другі фрэйм з серыяй у 64 ачкі і трэцюю партыю на апошнім чорным шары. Уолдэн дамінаваў у дзвюх наступных партыях, зрабіўшы лік 3:2 на сваю карысць, пасля чаго выйграў сёмы фрэйм на каляровых шарах і, давёўшы матч да перамогі, заняў другое месца пасля Дэвіса ў групе A.

|  |
| --- |
| **Група A** |
| Джо ПэрыСцяг Англіі Англія | 0-**4** | **Марк Дэвіс**Сцяг Англіі Англія |
| 39-**78**, 41-**81** (**74**), 9-**110** (**110**), 28-**88** |
| **Рыкі Уолдэн**Сцяг Англіі Англія | **4**-2 | Джымі УайтСцяг Англіі Англія |
| **89**-13, 12-**67** (**64**), 49-**54**, **78**-22, **75**-4, **65**-54 |
| **Група B** |
| **Шон Мёрфі**Сцяг Англіі Англія | **4**-1 | Лян ВэньбоСцяг Кітая Кітай |
| **64**-9, **70**-17 (**52**), **63**-29, 48-**68**, **74**-51 |
| Марка ФуСцяг Ганконга Ганконг | 1-**4** | **Алістэр Картэр**Сцяг Англіі Англія |
| 1-**65** (**55**), 24-**70** (**55**), 0-**97** (**55**), **66**-33, 33-**69** |

### Трэці дзень (14 кастрычніка)

Джымі Уайт
*Выбыў: Сцяг Ганконга Марка Фу*

14 кастрычніка першымі да стала выйшлі англічане з групы B: сёмы нумар сусветнага рэйтынгу Шон Мёрфі і Алістэр Картэр, які ўпершыню прыехаў на гэты турнір. Нягледзячы на бадзёрую гульню Картэра ў матчы супраць Марка Фу, у гэтым матчы яму не ўдавалася навязаць барацьбу свайму праціўніку, які набраў выдатную форму ў апошні час. Шон пачаў паядынак з серыі ў 92 ачкі, пасля чаго ўзяў верх у другой і трэцяй партыі, зрабіўшы лік 3:0 на сваю карысць. Алістэр здолеў размачыць лік, выканаўшы серыю ў 63 балы ў чацвёртым фрэйме, але 32-гадовы чэмпіён свету 2005 года давёў матч да перамогі ў пятай партыі і з лікам 4:1 зарабіў другое ачко ў групе. Пасля гэтага гуляўся матч групы A паміж 17-м нумарам рэйтынгу Маркам Дэвісам, які разграміў Джо Пэры ў першай гульне, і ветэранам Джымі Уайтам. 63-ці нумар сусветнага табеля аб рангах не сумеў знайсці гульню ў пачатку паядынку і набраў толькі 13 балаў у першых трох партыях у той час, як яго праціўнік здзейсніў падыходы ў 97 і 63 балы ў другім і трэцім фрэймах і зрабіў лік 3:0 на сваю карысць. У другой палове 52-гадовы снукерыст не здаваўся пасля няўдалага пачатку, а зрабіў спробу здзейсніць камбэк, аформіўшы брэйк у 85 балаў у чацвёртай партыі і выйграўшы пяты фрэйм на апошнім чорным шары, і, такім чынам, скараціў адставанне да адной партыі — 2:3. Пасля гэтага Марк страціў баявы настрой і дазволіў апаненту пакінуць за сабой яшчэ адзін фрэйм і зраўняць лік, а ў вырашальнай партыі ён ішоў наперадзе з лікам 34:11, але Уайт здолеў выканаць яшчэ адну выдатную серыю, 75 ачкоў, і, выйграўшы чатыры партыі запар, атрымаў першае ачко ў групе B з лікам 4:3 і пакінуў сабе шанцы на выхад у плэй-оф. Марка Фу з Ганконга, які выйшаў у паўфінал General Cup у 2013 годзе, сутракаўся з кітайцам Лянам Вэньбо. Абодва азіяцкія гульцы пасля паразаў у першых матчах групавога этапу знаходзіліся ў неабнадзейваючых сітуацыях і павінны былі перамагаць для таго, каб пакінуць сабе шанцы на выхад з групы. 24-ы нумар рэйтынгу Вэньбо дамінаваў у пачатку матча, адкрыўшы лік, пасля чаго Фу зрабіў дзве добрыя серыі ў дзвюх наступных партыях, 64 і 74 ачкі, і выйшаў наперад з лікам 2:1. Лян зраўняў лік, выйграўшы чацвёрты фрэйм на каляровых, пасля чаго выканаў паўсоценную серыю, 80, у пятай партыі і вярнуў сабе лідарства ў паядынку — 3:2. Марка Фу дамінаваў у шостым фрэйме, узяўшы яго з вышэйшым брэйкам у матчы, 92, а пры ліку 13:24 у вырашальнай сёмай партыі Лян Вэньбо выканаў пераможны падыход да стала ў 69 балаў і здабыў перамогу з лікам 4:3 і першае ачко ў групе. Адзіны снукерыст з Ганконга на турніры, у сваю чаргу, пацярпеў другую паразу і пазбавіўся шанцаў выйсці ў паўфінал спаборніцтва. У апошнім матчы трэцяга гульнявога дня да стала выйшлі 11-ы нумар рэйтынгу Рыкі Уолдэн і Джо Пэры, які няўдала пачаў свой выступ на спаборніцтве, саступіўшы Марку Дэвісу з лікам 0:4. Але ў гэты дзень фартуна была на баку Пэры. Ён больш чым упэўнена дамінаваў у першых партыях, выканаўшы серыі ў 115, 54 і 104 балы і выйшаўшы наперад у паядынку з лікам 3:0, пасля чаго скончыў матч перамогай у чацвёртым фрэйме на каляровых шарах і зарабіў першае ачко, нанёсшы знішчальную паразу Уолдэну. Такім чынам, пасля двух тураў у групе A кожны з удзельнікаў меў па аднаму ачку, і, такім чынам, усе пакідалі сабе шанцы на выхад у плэй-оф у выпадку перамогі ў апошнім матчы.

|  |
| --- |
| **Група A** |
| Марк ДэвісСцяг Англіі Англія | 3-**4** | **Джымі Уайт**Сцяг Англіі Англія |
| **74**-13, **97**-0 (**97**), **70**-0 (**63**), 4-**85** (**85**), 64-**70**, 0-**91**, 34-**86** (**75**) |
| Рыкі УолдэнСцяг Англіі Англія | 0-**4** | **Джо Пэры**Сцяг Англіі Англія |
| 5-**121** (**115**), 34-**85** (**54**), 8-**113** (**104**), 55-**67** |
| **Група B** |
| **Шон Мёрфі**Сцяг Англіі Англія | **4**-1 | Алістэр КартэрСцяг Англіі Англія |
| **92**-17 (**92**), **72**-45, **64**-52, 27-**106** (**63**), **64**-5 |
| Марка ФуСцяг Ганконга Ганконг | 3-**4** | **Лян Вэньбо**Сцяг Кітая Кітай |
| 0-**93**, **82**-3 (**64**), **74**-0 (**74**), 53-**66**, 0-**93** (**80**), **134**-0 (**92**), 24-**82** (**69**) |

### Чацвёрты дзень (16 кастрычніка)

Джо Пэры
*Выбылі: Сцяг Англіі Рыкі Уолдэн, Сцяг Кітая Лян Вэньбо, Сцяг Англіі Джымі Уайт*

На наступны дзень пасля дня адпачынку, які праходзіў на ганконгскім турніры 15 кастрычніка паміж другім і трэцім турамі групавога раўнда, снукерысты правялі апошнія паядынкі групавога этапа General Cup 2014. У групе A кожны ігрок меў па аднаму балу і забяспечваў сабе выхад у паўфінал у выпадку перамогі ў апошнім матчы. Першымі да стала выйшлі Рыкі Уолдэн і Марк Дэвіс. 31-гадовы Уолдэн, які ў папярэднім паядынку супраць Джо Пэры не здолеў узяць ніводнага фрэйма, саступіў у першай партыі, пасля чаго дазволіў Дэвісу дамінаваць у другім фрэйме, а ў трэцяй партыі леташні пераможца здзейсніў сэнчуры-брэйк, 104, і зрабіў лік 3:0 на сваю карысць. Рыкі, які прымаў удзел на General Cup ужо пяты раз запар, пакінуў за сабой чацвёрты фрэйм, але яго сапернік выйграў пятую партыю і з лікам 4:1 набраў другое ачко ў групе і забяспечыў сабе выхад у паўфінал з першага месца. У групе B, дзе Шон Мёрфі ўжо забяспечыў сабе выхад з групы, перамогшы ў двух паядынках, а мясцовы снукерыст Марка Фу страціў шанцы на месца ў плэй-оф, у матчы, які непасрэдна вырашаў лёс пуцёўкі ў 1/2 фіналу, сышліся Алі Картэр і Лян Вэньбо. Кітаец хутка здабыў два ачкі, дзякуючы серыям у 90 і 107 балаў у першых дзвюх партыях, але яго сапернік здолеў перахапіць ініцыятыву. Картэр, які яшчэ за паўтара месяца да гэтага змагаўся з ракам, выйграў трэці фрэйм з брэйкам у 70 ачкоў, пасля чаго дамінаваў у чацвёртай партыі і зраўняў лік — 2:2. Пасля гэтага 35-гадовы брытанец выканаў соценную серыю, 105, а таксама дамінаваў у шостым фрэйме, і, пакінуўшы за сабой чацвёртае ачко запар, зрабіў лік 4:2 на сваю карысць і выйшаў у паўфінал General Cup 2014. Пасля гэтага на арэну General Snooker Club выйшлі Джо Пэры, які ўдзельнічаў на General Cup 2013, але не выйшаў з групы, і Джымі Уайт. 52-гадовы снукерыст адкрыў лік, зрабіўшы брэйк у 78 ачкоў у стартавай партыі, пасля чаго Пэры дамінаваў у другім фрэйме, а таксама выдатна правёў наступныя дзве партыі, здзейсніўшы серыі ў 136 і 76 балаў, і адарваўся ад праціўніка на два ачкі — 3:1. Доўгая пятая партыя засталася за дэбютантам турніру, які пасля гэтага выканаў сэнчуры, 108, і зраўняў лік у матчы, 3:3, перавёўшы выяўленне пераможцы ў вырашальны фрэйм. Сёмая партыя праходзіла ў роўнай барацьбе, але 40-гадовы Джо Пэры добра правёў яе канцоўку, перамогшы на каляровых шарах і здабыўшы сабе месца ў паўфінальнай стадыі — 4:3. Апошнім паядынкам групавога раўнда стала сустрэча Шона Мёрфі, які пасля перамогі Алістэра Картэра з лікам 4:2 забяспечыў сабе першы радок у групе B, і Марка Фу. Чэмпіён свету 2005 года адкрыў лік у матчы, пасля чаго здабыў другое ачко на каляровых, а ў трэцяй партыі выканаў соценны брэйк у 101 бал, зрабіўшы лік 3:0 на сваю карысць. Яго апанент зрабіў спробу камбэка, аформіўшы паўсоценную серыю, 73, у чацвёртай партыі, пасля чаго дамінаваў у пятым фрэйме, скараціўшы адставанне да аднаго ачка, але Шон, які выйграў апошняе міні-рэйтынгавае спаборніцтва, адкрыты чэмпіянат Балгарыі, не пакінуў праціўніку шанцаў у шостай партыі і з лікам 4:2 выйграў трэці матч у групавым раўндзе, стаўшы адзіным снукерыстам, які выйграў усе паядынкі ў групе. 

|  |
| --- |
| **Група A** |
| Рыкі УолдэнСцяг Англіі Англія | 1-**4** | **Марк Дэвіс**Сцяг Англіі Англія |
| 49-**71**, 18-**64**, 0-**104** (**104**), **72**-1, 11-**60** |
| **Джо Пэры**Сцяг Англіі Англія | **4**-3 | Джымі УайтСцяг Англіі Англія |
| 4-**78** (**78**), **80**-22, **140**-0 (**136**), **82**-1 (**76**), 6-**52**, 10-**109** (**108**), **64**-45 |
| **Група B** |
| **Алістэр Картэр**Сцяг Англіі Англія | **4**-2 | Лян ВэньбоСцяг Кітая Кітай |
| 0-**134** (**90**), 21-**107** (**107**), **71**-32 (**70**), **69**-0, **106**-7 (**105**), **59**-13 |
| **Шон Мёрфі**Сцяг Англіі Англія | **4**-2 | Марка ФуСцяг Ганконга Ганконг |
| **88**-30, **64**-49, **101**-1 (**101**), 16-**73** (**73**), 0-**80**, **85**-8 |

### Пяты дзень (17 кастрычніка)

Шон Мёрфі
*Выбылі: Сцяг Англіі Марк Дэвіс, Сцяг Англіі Джо Пэры*

17 кастрычніка ў Ганконгу былі згуляныя паўфінальныя паядынкі. У першым матчы сышліся дзеючы чэмпіён Марк Дэвіс і Алістэр Картэр, які паказваў выдатную гульню ў сваім першым турніры пасля вылечвання ад рака лёгкіх. Да гэтага англічане 14 разоў перасякаліся паміж сабой на прафесійных спаборніцтвах і выйгралі па 7 матчаў. З 6 паядынкаў двухразовы фіналіст чэмпіянату свету выйграў 4 сустрэчы на рэйтынгавым узроўні, а ў пачатку 2014 года снукерысты двойчы гулялі на турніры Championship League і выйгралі па аднаму матчу. Картэр адкрыў лік, узяўшы першую партыю з серыяй у 75 балаў, пасля чаго зрабіў брэйк у 55 ачкоў у другім фрэйме, але Дэвіс адказаў пераможным падыходам у 65 ачкоў і выйграў фрэйм на каляровых шарах. Напружаная трэцяя партыя дасталася Алістэру, які перамог на апошнім чорным шары, але Марк здзейсніў серыю ў 82 балы ў чацвёртым фрэйме і зноў зраўняў лік — 2:2. Пасля гэтага 15-ы нумар рэйтынгу выканаў цудоўны тотал-клірэнс у 139 балаў, які быў найвышэйшай серыяй на турніры, перасягнуўшы брэйк у 136 ачкоў, які зрабіў Джо Пэры, і выйшаў наперад, а ў шостым фрэйме ён здзейсніў брэйк у 63 балы і зрабіў лік 4:2 на сваю карысць. Трохразовы чэмпіён свету па снукеры з шасцю чырвонымі шарамі паспрабаваў вярнуцца ў барацьбу, але яго праціўнік выйграў яшчэ адну партыю на каляровых шарах, а пазней давёў матч да перамогі з лікам 6:2 і выйшаў у фінал General Cup 2014.

У другім матчы гулялі Шон Мёрфі, які не прайграў ніводнага матча на групавым этапе, і Джо Пэры. Снукерысты 11 разоў сустракаліся на прафесійных першынствах, з якіх Мёрфі атрымаў 6 перамог і адзін матч завяршыўся ўнічыю. Пры гэтым Шон выйграў 3 з 3 рэйтынгавых паядынкаў паміж гульцамі, а ў 2014 годзе яны два разы перасякліся падчас турніру Championship League і атрымалі па адной перамозе. Былы трэці нумар сусветнага рэйтынгу ўзяў першы фрэйм з серыяй у 95 балаў, пасля чаго яго праціўнік адказаў сваім брэйкам таксама ў 95 ачкоў і зраўняў лік. 32-гадовы Шон зноў выйшаў наперад, пакінуўшы за сабой трэцюю партыю, пасля чаго здзейсніў якасны тотал-клірэнс у 144 ачкі і, такім чынам, перасягнуў найвышэйшы брэйк турніру, які да гэтага выканаў Картэр, а таксама зрабіў серыю ў 74 балы ў пятым фрэйме і зрабіў лік 4:1 на сваю карысць. Пасля гэтага Пэры актывізаваўся, выйграў шосты фрэйм, а таксама, зрабіўшы серыі ў 60 і 97 балаў, пакінуў за сабой сёмую і восьую партыі і зраўняў лік — 4:4. Шон Мёрфі дамінаваў у дзявятай партыі, выйграўшы яе з брэйкам у 57 ачкоў, пасля чаго яго апанент выканаў серыю ў 85 балаў і, зноў зраўняўшы лік, перавёў паядынак у вырашальны адзінаццаты фрэйм. Пры ліку 0:5 у апошняй партыі Шон атрымаў шанец на атаку і больш не дазволіў праціўніку падысці да стала, зрабіўшы серыю ў 80 балаў і скончыўшы матч з лікам 6:5 на сваю карысць. Такім чынам, Мёрфі стаў другім фіналістам General Cup 2014 і ў суботу 18 кастрычніка павінен быў змагацца за найвышэйшы прыз у HK$120,000 (прыкладна £9,600) з Алістэрам Картэрам.

|  |
| --- |
| **Паўфіналы** |
| Марк ДэвісСцяг Англіі Англія | 2-**6** | **Алістэр Картэр**Сцяг Англіі Англія |
| 1-**75** (**75**), **73**-59 (**55** *Картэр*, **65** *Дэвіс*), 69-**70**, **82**-0 (**82**), 0-**139** (**139**), 0-**81** (**63**), 48-**60**, 43-**73** |
| **Шон Мёрфі**Сцяг Англіі Англія | **6**-5 | Джо ПэрыСцяг Англіі Англія |
| **96**-0 (**95**), 0-**95** (**95**), **74**-47, **144**-0 (**144**), **83**-36 (**74**), 33-**66**, 0-**98** (**60**), 30-**97** (**97**), **99**-0 (**57**), 8-**116** (**85**), **80**-5 (**80**) |

### Шосты дзень (18 кастрычніка)

Пераможца турніру Алістэр Картэр
*Выбыў: Сцяг Англіі Шон Мёрфі*

18 кастрычніка Алістэр Картэр, які прымусіў снукерных заўзятараў захапіцца, выйшаўшы ў фінал свайго першага прафесійнага турніру пасля лячэння ад рака, і Шон Мёрфі, які набраў выдатную форму і за два тыдні да гэтага атрымаў перамогу на адкрытым чэмпіянаце Балгарыі, выйшлі на арэну для пачатку фінальнага матча General Cup 2014. Да гэтага спаборніцтва снукерысты правялі паміж сабой 24 сустрэчы, з якіх Картэр выйграў 12, а яшчэ 2 скончыліся ўнічыю. Апроч таго, 35-гадовы Алістэр перамог у чатырох з шасці рэйтынгавых матчаў паміж імі, а ў пачатку 2014 года Мёрфі і Картэр двойчы згулялі паміж сабой на Championship League і атрымалі па адной перамозе. Да таго ж яны былі ўдзельнікамі адной групы і ўжо перасякаліся падчас гэтага турніру, калі ў другім туры групавога этапу Мёрфі быў мацней з лікам 4:1.

Дэбютант General Cup актыўна пачаў паядынак і выйграў першы фрэйм, пасля чаго Мёрфі зрабіў серыю ў 61 бал, але пераможны брэйк у 68 балаў прынёс яму другі фрэйм запар — 2:0. Шон выйграў трэцюю партыю на каляровых, а таксама зрабіў паўсоценную серыю, 59, у чацвёртым фрэйме і зраўняў лік у матчы. У пятай партыі Картэр адкрыў лік соценным брэйкам у гэтым фінале, выканаўшы падыход у 112 балаў, на які Шон Мёрфі адказаў серыяй у 90 ачкоў у шостым фрэйме і зноў зраўняўся з праціўнікам — 3:3. Пасля гэтага Мёрфі дамінаваў у сёмай партыі і ўпершыню ў матчы выйшаў наперад, а пазней павялічыў адрыў да двух ачкоў, выйграўшы восьмы фрэйм на каляровых шарах. Картэр перахапіў ініцыятыву і зрабіў дзве паўсоценныя серыі ў наступных фрэймах, 69 і 99, зрабіўшы лік 5:5. З серыяй у 54 ачкі Мёрфі, які да гэтага выйграў тры турніры ў 2014 годзе, выйграў адзінаццатую партыю і наблізіўся да перамогі на адлегласць аднаго фрэйма, пасля чаго Алістэр Картэр здзейсніў другі сэнчуры-брэйк у фінале, 101, і зраўняў лік, а таксама дамінаваў у вырашальным фрэйме, здабыўшы перамогу на турніры — 7:6.

Такім чынам, Алістэр Картэр атрымаў шосты прафесійны снукерны тытул, а таксама HK$120,000 прызавых грошай. Гэтая перамога стала першай для Картэра з лютага 2013 года, калі ён стаў чэмпіёнам на German Masters 2013. Пасля матча Картэр, які мае мянушку «Капітан», у сваім твітэры напісаў:

|  |  |  |
| --- | --- | --- |
| "| Надышоў дзень #капітану стаць генералам! Не магу паверыць, што я чэмпіён General Cup і перамог такога вялікага гульца, як @Magician147 з лікам 7:6. (англ.: Today's the day the #captain became the general!!! Can't believe i@ the general cup champion. Beating a great player like @Magician147 7-6).' | "|

У сваю чаргу, Шон Мёрфі таксама вельмі добразычліва адгукнуўся пра матч:

|  |  |  |
| --- | --- | --- |
| "| Гэта гонар для мяне - стаць сведкам вяртання @TheCaptain147 ў снукер. Віншую з гэтым цудоўным тыднем вяртання таварыша. (англ.: Feel very honoured to have witnessed @TheCaptain147 return to snooker. Congratulations on a great week back mate and here's to many more.).' | "|

Апроч таго, іншыя вядомыя снукерысты таксама прыядналіся да віншаванняў Картэра і захапляліся яго баявым духам. 7-разовы чэмпіён свету Стывен Хендры напісаў:

|  |  |  |
| --- | --- | --- |
| "| Не здзіўлены перамозе @TheCaptain147 у Ганконгу, ён вялікі снукерыст! (англ.: Not too surprised by @TheCaptain147 winning in Hong Kong,he is a great snooker player!) | "|


|  |
| --- |
| **Фінал** |
| **Алістэр Картэр**Сцяг Англіі Англія | **7**-6 | Шон МёрфіСцяг Англіі Англія |
| **70**-15, **81**-61 (**61** *Мёрфі*, **68** *Картэр*), 42-**65**, 28-**62** (**59**), **115**-0 (**112**), 0-**90** (**90**), 6-**66**, 46-**68**, **75**-14 (**69**), **99**-0 (**99**), 29-**59** (**54**), **101**-25 (**101**), **77**-26 |

1. ↑  У табліцы прадстаўленыя вынікі па кожным з фрэймаў. У дужках пазначаны серыі, якія перавысілі 50 ачкоў, а таксама аўтар гэтай серыі пры неадназначнасці.

Уайлдкард раўнд
---------------

Лян Вэньбо, які атрымаў месца на турніры за некалькі дзён да пачатку, пачаў спаборніцтва з уайлдкард раўнда, дзе сустракаўся з сваім суайчыннікам аматарам Лінем Юнчжы за трапленне ў групавы раўнд.

| Першы гулец | Лік | Другі гулец |
| --- | --- | --- |
| Сцяг Кітая **Лян Вэньбо** | **6**-4 | Сцяг Кітая Лінь Юнчжы |

Групавы раўнд
-------------

### Група A

#### Матчы

| Першы гулец | Лік | Другі гулец |
| --- | --- | --- |
| Сцяг Англіі Джо Пэры | 0-**4** | Сцяг Англіі **Марк Дэвіс** |
| Сцяг Англіі **Рыкі Уолдэн** | **4**-2 | Сцяг Англіі Джымі Уайт |
| Сцяг Англіі Марк Дэвіс | 3-**4** | Сцяг Англіі **Джымі Уайт** |
| Сцяг Англіі **Джо Пэры** | **4**-0 | Сцяг Англіі Рыкі Уолдэн |
| Сцяг Англіі Рыкі Уолдэн | 1-**4** | Сцяг Англіі **Марк Дэвіс** |
| Сцяг Англіі **Джо Пэры** | **4**-3 | Сцяг Англіі Джымі Уайт |

#### Табліца

| М | Гулец | ЗМ | В | П | Ф | ВФ | ПФ | РФ | А |
| --- | --- | --- | --- | --- | --- | --- | --- | --- | --- |
| 1 | Сцяг Англіі Марк Дэвіс | 3 | 2 | 1 | 16 | 11 | 5 | +6 | 2 |
| 2 | Сцяг Англіі Джо Пэры | 3 | 2 | 1 | 15 | 8 | 7 | +1 | 2 |
| 3 | Сцяг Англіі Джымі Уайт | 3 | 1 | 2 | 20 | 9 | 11 | -2 | 1 |
| 4 | Сцяг Англіі Рыкі Уолдэн | 3 | 1 | 2 | 15 | 5 | 10 | -5 | 1 |

### Група B

#### Матчы

| Першы гулец | Лік | Другі гулец |
| --- | --- | --- |
| Сцяг Англіі **Шон Мёрфі** | **4**-1 | Сцяг Кітая Лян Вэньбо |
| Сцяг Ганконга Марка Фу | 1-**4** | Сцяг Англіі **Алістэр Картэр** |
| Сцяг Англіі **Шон Мёрфі** | **4**-1 | Сцяг Англіі Алістэр Картэр |
| Сцяг Ганконга Марка Фу | 3-**4** | Сцяг Кітая **Лян Вэньбо** |
| Сцяг Англіі **Алістэр Картэр** | **4**-2 | Сцяг Кітая Лян Вэньбо |
| Сцяг Англіі **Шон Мёрфі** | **4**-2 | Сцяг Ганконга Марка Фу |

#### Табліца

| М | Гулец | ЗМ | В | П | Ф | ВФ | ПФ | РФ | А |
| --- | --- | --- | --- | --- | --- | --- | --- | --- | --- |
| 1 | Сцяг Англіі Шон Мёрфі | 3 | 3 | 0 | 16 | 12 | 4 | +8 | 3 |
| 2 | Сцяг Англіі Алістэр Картэр | 3 | 2 | 1 | 16 | 9 | 7 | +2 | 2 |
| 3 | Сцяг Кітая Лян Вэньбо | 3 | 1 | 2 | 18 | 7 | 11 | -4 | 1 |
| 4 | Сцяг Ганконга Марка Фу | 3 | 0 | 3 | 18 | 6 | 12 | -6 | 0 |

Плэй-оф
-------


|  |  |  |  |
| --- | --- | --- | --- |
|  | **Паўфіналы***да 6 перамог* |  | **Фінал***да 7 перамог* |
|  |   |   |   |   |   |   |   |   |
|  |  Сцяг Англіі Марк Дэвіс | 2 |   |
|  |  Сцяг Англіі **Алістэр Картэр** | **6** |   |
|  |   |   |  Сцяг Англіі **Алістэр Картэр** | **7** |
|  |   |  Сцяг Англіі Шон Мёрфі | 6 |
|  |  Сцяг Англіі **Шон Мёрфі** | **6** |
|  |  Сцяг Англіі Джо Пэры | 5 |   |

Фінал
-----

Алістэр Картэр прыняў удзел у першым турніры пасля чэмпіянату свету 2014 года, паколькі праходзіў курс лячэння ад рака, і адпаведна гэты фінал стаў першым яго фіналам у сезоне 2014/2015. У сваю чаргу Шон Мёрфі паказваў спрыяльны ўзровень на працягу пачатку сезона, а на апошнім турніры да General Cup, міні-рэйтынгавым адкрытым чэмпіянаце Балгарыі, атрымаў перамогу, прайграўшы толькі сем фрэймаў у сямі матчах. Такім чынам, Мёрфі выйшаў у другі фінал прафесійнага турніру запар.

Снукерысты ніколі не перасякаліся ў фіналах турніраў, але ў 2008 годзе яны гулялі ў фінале адной з груп турніру Championship League, дзе Шон атрымаў перамогу з лікам 3:2.

Фінал General Cup 2014 стаў другім выпадкам у гісторыі турніру, калі ў вырашальным паядынку гулялі два англічаніна (у 2011 годзе ў фінале сустрэліся Стывен Лі і Рыкі Уолдэн).

Для Картэра гэты фінал стаў 11-м вырашальным матчам прафесійных турніраў у кар’еры. Да гэтага ён атрымаў перамогу на пяці турнірах і саступіў у пяці фіналах. Шон Мёрфі выйшаў у 25-ы фінал у сваёй прафесійнай кар’еры, з якіх да гэтага ён выйграў 13 тытулаў, 11 разоў прайграўшы ў вырашальных паядынках турніраў.

|  |
| --- |
| **Фінал:** да 7 перамог. Рэферы: Энтані Лау.General Snooker Club, Ганконг, 18 кастрычніка 2014. |
| **Алістэр Картэр**Сцяг Англіі Англія | **7**-6 | Шон МёрфіСцяг Англіі Англія |
| Статыстыка гульцоў

|  |  |  |
| --- | --- | --- |
| 15 | Сусветны рэйтынг | **7** |
| 5 | Перамогі на турнірах | **13** |
| 3 | Рэйтынгавыя турніры | **5** |
| **Статыстыка выступаў на General Cup** |
| 0 | Колькасць тытулаў | 0 |
| 1 | Колькасць удзелаў | **2** |
| 4 | Колькасць згуляных матчаў | **7** |
| 3 | Колькасць выйграных матчаў | **4** |
| **Статыстыка асабістых сустрэч** |
| **12** + 2 нічыі (**4**) | Лік асабістых сустрэч (рэйтынгавыя турніры) | 11 + 2 нічыі (2) |
| **89** (**45**) | Лік па фрэймах (рэйтынгавыя турніры) | 80 (35) |
| 0 (0) | Лік па фіналах (рэйтынгавыя турніры) | 0 (0) |

 |
| Асабістыя сустрэчы

|  |
| --- |
| Рэйтынгавыя турніры |
| Міні-рэйтынгавыя турніры |
| Нярэйтынгавыя турніры |
| Турніры з альтэрнатыўным фарматам |


| **Турнір** | **Стадыя** |  | **Лік** |  |
| --- | --- | --- | --- | --- |
| General Cup 2014 | Групавы раўнд | Сцяг Англіі Алістэр Картэр | 1:**4** | Сцяг Англіі **Шон Мёрфі** |
| Championship League 2014 | Група 2 – ГР | Сцяг Англіі Алістэр Картэр | 0:**3** | Сцяг Англіі **Шон Мёрфі** |
| Championship League 2014 | Група 1 – ГР | Сцяг Англіі **Алістэр Картэр** | **3**:1 | Сцяг Англіі Шон Мёрфі |
| Championship League 2013 | Група 1 – ГР | Сцяг Англіі **Алістэр Картэр** | **3**:0 | Сцяг Англіі Шон Мёрфі |
| Чэмпіянат Вялікабрытаніі 2012 | 1/2 фіналу | Сцяг Англіі Алістэр Картэр | 8:**9** | Сцяг Англіі **Шон Мёрфі** |
| Championship League 2012 | Група 1 – ГР | Сцяг Англіі **Алістэр Картэр** | **3**:2 | Сцяг Англіі Шон Мёрфі |
| Усі Класік 2011 | 1/2 фіналу | Сцяг Англіі **Алістэр Картэр** | **6**:3 | Сцяг Англіі Шон Мёрфі |
| Championship League 2011 | Група пераможцаў – 1/2 фіналу | Сцяг Англіі Алістэр Картэр | 2:**3** | Сцяг Англіі **Шон Мёрфі** |
| Championship League 2011 | Група пераможцаў – ГР | Сцяг Англіі Алістэр Картэр | 1:**3** | Сцяг Англіі **Шон Мёрфі** |
| Championship League 2011 | Група 3 – ГР | Сцяг Англіі **Алістэр Картэр** | **3**:1 | Сцяг Англіі Шон Мёрфі |
| Championship League 2011 | Група 2 – ГР | Сцяг Англіі Алістэр Картэр | 1:**3** | Сцяг Англіі **Шон Мёрфі** |
| Championship League 2011 | Група 1 – ГР | Сцяг Англіі **Алістэр Картэр** | **3**:1 | Сцяг Англіі Шон Мёрфі |
| Чэмпіянат свету 2010 | 1/4 фіналу | Сцяг Англіі **Алістэр Картэр** | **13**:12 | Сцяг Англіі Шон Мёрфі |
| Championship League 2010 | Група 1 – ГР | Сцяг Англіі **Алістэр Картэр** | **3**:0 | Сцяг Англіі Шон Мёрфі |
| Цзянсу Класік 2009 | Групавы раўнд | Сцяг Англіі Алістэр Картэр | 1:**2** | Сцяг Англіі **Шон Мёрфі** |
| Адкрыты чэмпіянат Уэльса 2009 | 1/4 фіналу | Сцяг Англіі **Алістэр Картэр** | **5**:2 | Сцяг Англіі Шон Мёрфі |
| Championship League 2009 | Група 1 – ГР | Сцяг Англіі Алістэр Картэр | 2:2 | Сцяг Англіі Шон Мёрфі |
| Чэмпіянат свету 2008 | 1/8 фіналу | Сцяг Англіі **Алістэр Картэр** | **13**:4 | Сцяг Англіі Шон Мёрфі |
| Championship League 2008 | Група 4 – Фінал | Сцяг Англіі Алістэр Картэр | 2:**3** | Сцяг Англіі **Шон Мёрфі** |
| Championship League 2008 | Група 4 – ГР | Сцяг Англіі **Алістэр Картэр** | **3**:1 | Сцяг Англіі Шон Мёрфі |
| Championship League 2008 | Група 3 – ГР | Сцяг Англіі Алістэр Картэр | 2:2 | Сцяг Англіі Шон Мёрфі |
| Мастэрс 2008 | 1/8 фіналу | Сцяг Англіі Алістэр Картэр | 3:**6** | Сцяг Англіі **Шон Мёрфі** |
| Кубак Мальты 2007 | 1/2 фіналу | Сцяг Англіі Алістэр Картэр | 3:**6** | Сцяг Англіі **Шон Мёрфі** |
| Гран-пры 2006 | Групавы раўнд | Сцяг Англіі **Алістэр Картэр** | **3**:2 | Сцяг Англіі Шон Мёрфі |
| Benson and Hedges Championship 2000 | 1/16 фіналу | Сцяг Англіі Алістэр Картэр | 2:**5** | Сцяг Англіі **Шон Мёрфі** |

 |
|  **70**-15, **81**-61 (**61** *Мёрфі*, **68** *Картэр*), 42-**65**, 28-**62** (**59**), **115**-0 (**112**), 0-**90** (**90**),  6-**66**, 46-**68**, **75**-14 (**69**), **99**-0 (**99**), 29-**59** (**54**), **101**-25 (**101**), **77**-26 |
| **112** | Найвышэйшая серыя | 90 |
| **2** | Соценныя серыі | 0 |
| **5** | Серыі 50+ | 4 |

Серыі, вышэйшыя за 50 ачкоў
---------------------------

У 16 матчах General Cup гульцы аформілі 14 соценных серый, а колькасць серый, большых за 50 ачкоў, дасягнула 59 брэйкаў, што ў сярэднім азначае больш за 3,5 паўсоценных серыі у матчы.

Лідарам па колькасці сэнчуры стаў пераможца турніру Алістэр Картэр, які выканаў 4 соценных серыі, з якіх 2 ён здзейсніў у фінальным матчы, апярэдзіўшы Джо Пэры, які зрабіў 3 сотні на спаборніцтве і саступіў у паўфінале. Па колькасці серый «50+» лідарамі сталі фіналісты Картэр (15 брэйкаў) і Шон Мёрфі (12 брэйкаў). Прыз за найвышэйшы брэйк, зроблены ў асноўнай стадыі турніру, роўны HK$20,000, атрымаў Мёрфі, які аформіў серыю ў 144 балы ў паўфінальным матчы супраць Джо Пэры.

Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.

| Гулец | 50+ | 100+ | 50-100 | Усе серыі 50+ |
| --- | --- | --- | --- | --- |
| Сцяг Англіі Шон Мёрфі | **12** | 2 | *10* | **144**, 101; *95, 92, 90, 80, 74, 61, 59, 57, 54, 52* |
| Сцяг Англіі Алістэр Картэр | **15** | 4 | *11* | 139, 112, 105, 101; *99, 75, 70, 69, 68, 63, 63, 55, 55, 55, 55* |
| Сцяг Англіі Джо Пэры | **9** | 3 | *6* | 136, 115, 104; *97, 95, 85, 76, 60, 54* |
| Сцяг Кітая Лян Вэньбо | **7** | 2 | *5* | 120, 107; *90, 87, 81, 80, 69* |
| Сцяг Англіі Марк Дэвіс | **7** | 2 | *5* | 110, 104; *97, 82, 74, 65, 63* |
| Сцяг Англіі Джымі Уайт | **5** | 1 | *4* | 108; *85, 78, 75, 64* |
| Сцяг Ганконга Марка Фу | **4** | 0 | *4* | *92, 74, 73, 64* |
| Увогуле | **59** | 14 | *45* | Вышэйшы брэйк: 144 (Шон Мёрфі) |

Статыстыка турніру
------------------

Фінал General Cup 2014 стаў другім выпадкам у гісторыі турніру, калі ў вырашальным паядынку гулялі два англічаніна (у 2011 годзе ў фінале сустрэліся Стывен Лі і Рыкі Уолдэн).

Алістэр Картэр стаў чацвёртым снукерыстам з Англіі, атрымаўшым перамогу на турніры General Cup, а таксама шостым пераможцам турніру.

Картэр выйграў свой шосты прафесійны тытул у кар’еры. Гэтая перамога стала першым поспехам для брытанца за паўтара года (у лютым 2013 года ён атрымаў перамогу на German Masters).

### Статыстыка гульцоў


| Гулец | Апошні матч | М | В | П | Ф | ВФ | ПФ | %Ф | 50+ | 100+ | ВС | Ф/50+ | Ф/100+ | ПГ (HK$) |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Сцяг Англіі Алістэр Картэр | Фінал: Сцяг Англіі Шон Мёрфі 7:6 | 5 | 4 | 1 | 37 | 22 | 15 | 59,5% | 15 | 4 | 139 | 2,47 | 9,25 | 120,000 |
| Сцяг Англіі Шон Мёрфі | Фінал: Сцяг Англіі Алістэр Картэр 6:7 | 5 | 4 | 1 | 40 | 24 | 16 | 60% | 12 | 2 | 144 | 3,33 | 20 | 60,000 |
| Сцяг Англіі Марк Дэвіс | 1/2 фіналу: Сцяг Англіі Алістэр Картэр 2:6 | 4 | 2 | 2 | 24 | 13 | 11 | 54,2% | 7 | 2 | 110 | 3,43 | 12 | 40,000 |
| Сцяг Англіі Джо Пэры | 1/2 фіналу: Сцяг Англіі Шон Мёрфі 5:6 | 4 | 2 | 2 | 26 | 13 | 13 | 50% | 9 | 3 | 136 | 2,89 | 8,67 | 40,000 |
| Сцяг Кітая Лян Вэньбо | Групавы раўнд: Сцяг Англіі Шон Мёрфі 1:4Сцяг Ганконга Марка Фу 4:3Сцяг Англіі Алістэр Картэр 2:4 | 4 | 2 | 2 | 28 | 13 | 15 | 46,4% | 7 | 2 | 120 | 4 | 14 | 25,000 |
| Сцяг Англіі Джымі Уайт | Групавы раўнд: Сцяг Англіі Рыкі Уолдэн 2:4Сцяг Англіі Марк Дэвіс 4:3Сцяг Англіі Джо Пэры 3:4 | 3 | 1 | 2 | 20 | 9 | 11 | 45% | 5 | 1 | 108 | 4 | 20 | 25,000 |
| Сцяг Ганконга Марка Фу | Групавы раўнд: Сцяг Англіі Алістэр Картэр 1:4Сцяг Кітая Лян Вэньбо 3:4Сцяг Англіі Шон Мёрфі 2:4 | 3 | 0 | 3 | 18 | 6 | 12 | 33,3% | 4 | 0 | 92 | 4,5 | — | 20,000 |
| Сцяг Англіі Рыкі Уолдэн | Групавы раўнд: Сцяг Англіі Джымі Уайт 4:2Сцяг Англіі Джо Пэры 0:4Сцяг Англіі Марк Дэвіс 1:4 | 3 | 1 | 2 | 15 | 5 | 10 | 33,3% | 0 | 0 | <50 | — | — | 20,000 |
| Сцяг Кітая Лінь Юнчжы | Уайлдкард раўнд: Сцяг Кітая Лян Вэньбо 4:6 | 1 | 0 | 1 | 10 | 4 | 6 | 40% | 0 | 0 | <50 | — | — | 20,000 |

### Статыстыка па краінах

| Краіна | Групавы раўнд | Паўфіналы | Фінал |
| --- | --- | --- | --- |
|  | КУ | %У | КУ | %У | КУ | %У |
| Сцяг Англіі Англія | 6 | 75 | 4 | 100 | 2 | 100 |
| Сцяг Кітая Кітай | 1 | 12,5 | 0 | 0 | 0 | 0 |
| Сцяг Ганконга Ганконг | 1 | 12,5 | 0 | 0 | 0 | 0 |

### Агульная статыстыка

|  | УК раўнд | Групавы раўнд | Паўфіналы | Фінал | Увогуле |
| --- | --- | --- | --- | --- | --- |
| Колькасць ігракоў | 2 | 8 | 4 | 2 | 9 |
| Колькасць матчаў | 1 | 12 | 2 | 1 | 16 |
| Колькасць фрэймаў | 10 (11) | 67 (84) | 19 (22) | 13 (13) | 109 (130) |
| Сярэдняя колькасць фрэймаў у матчы | 10 | 5,58 | 9,5 | 13 | — |
| Самая буйная перамога | 6:4 (1) | 4:0 (2) | 6:2 (1) | 7:6 (1) | 4:0 (2); 6:2 (1) |
| Колькасць матчаў з вырашальнымі партыямі | 0 | 3 | 1 | 1 | 5 |
| Колькасць серый 50+ | 3 | 32 | 15 | 9 | 59 |
| Колькасць соценных серый | 1 | 9 | 2 | 2 | 14 |
| Найвышэйшая серыя | 120 (Лян В.) | 136 (Д. Пэры) | 144 (Ш. Мёрфі) | 112 (А. Картэр) | 144 (Шон Мёрфі) |
| Сярэдняя колькасць паўсоценных серый у матчы | 3 | 2,67 | 7,5 | 9 | 3,69 |
| Сярэдняя колькасць соценных серый у матчы | 1 | 0,75 | 1 | 2 | 0,88 |
| Ф/50+ | 3,33 | 2,09 | 1,27 | 1,44 | 1,85 |
| Ф/100+ | 10 | 7,44 | 9,5 | 6,5 | 7,79 |

Зноскі
------

1. 1 2 3  2004 General Cup International (англ.)(недаступная спасылка).  Global Snooker. Архівавана з першакрыніцы 19 жніўня 2007. Праверана 15 кастрычніка 2014.
2. 1 2 3 4 5  *Цёрнэр, Крыс*. General Cup International (англ.).  Снукерны архіў Крыса Цёрнэра. Архівавана з першакрыніцы 24 ліпеня 2011. Праверана 15 кастрычніка 2014.
3. 1 2 3 4  General Cup (2012) (англ.).  Snooker.org.
4. 1 2 3 4 5 6 7  General Cup (2013) (англ.).  Snooker.org.
5. 1 2 3 4 5 6  *Ян Ху, Ван*. 香港名将杯：巴里霍金斯因颈伤退赛 梁文博受邀出战 (кіт.).  my147.com (10 кастрычніка 2014).
6. ↑  Фармат і сетка General Cup (кіт.) (JPG)(недаступная спасылка). Архівавана з першакрыніцы 14 кастрычніка 2014. Праверана 15 кастрычніка 2014.
7. 1 2 3 4 5 6 7 8 9 10 11 12  General Cup (2014) (англ.).  Snooker.org.
8. ↑  Ali Carter: Snooker player diagnosed with lung cancer (англ.).  BBC Sport (24 мая 2014).
9. ↑  Ali Carter diagnosed with lung cancer (англ.).  the guardian (24 мая 2014).
10. ↑  Ali Carter (англ.).  WPBSA (24 мая 2014).
11. ↑  Two-time World Championship runner-up Ali Carter said he was feeling "strong and positive" after beginning his treatment for lung cancer. (англ.).  BBC Sport (1 чэрвеня 2014).
12. ↑  У Алі Картэра дыягнаставалі рак (руск.).  Snooker.by (24 мая 2014).
13. ↑  Рэйтынг Алі Картэра не пакутуе за час яго хваробы (руск.).  Snooker.by (10 чэрвеня 2014).
14. ↑  Алі Картэр плануе вяртанне ў гульню пасля лячэння рака лёгкіх (руск.).  Snooker.by (19 жніўня 2014).
15. ↑  Алі Картэр зарэгістраваўся на PTC у Балгарыі (руск.).  Snooker.by (21 жніўня 2014).
16. ↑  Carter Withdraws From Bulgarian Open (англ.).  WPBSA (25 верасня 2014).
17. ↑  Зорка снукера Алі Картэр зняўся з турніру ў Балгарыі з-за дрэннага самаадчування (руск.).  Snooker.by (25 верасня 2014).
18. 1 2 3  WORLD RANKINGS AFTER THE BULGARIAN OPEN 2014 (ET3) (англ.) (pdf).  WPBSA (6 кастрычніка 2014).
19. 1 2  Запрашальны турнір General Cup стартуе ў Ганконгу (руск.).  Snooker.by (11 кастрычніка 2014).
20. ↑  General Cup International 2009 (англ.)(недаступная спасылка).  Global Snooker. Архівавана з першакрыніцы 13 красавіка 2010. Праверана 17 кастрычніка 2014.
21. ↑  General Cup International (2011) (англ.).  Snooker.org.
22. 1 2 3  名将杯梁文博获正赛席位 循环赛卡特4-1赢得复出首胜 (кіт.).  my147.com (13 кастрычніка 2014).(недаступная спасылка)
23. 1 2 3 4 5 6 7 8 9 10 11 12  Captain Flies Again (англ.).  WPBSA (17 кастрычніка 2014).
24. 1 2 3 4 5  European Tour Event Three (англ.).  Snooker.org.
25. ↑  CARTER MAKES WINNING RETURN IN HONG KONG (англ.).  Inside Snooker (13 кастрычніка 2014).
26. ↑  General Cup. Картэр пераможна вярнуўся ў снукер пасля лячэння рака лёгкіх (руск.).  Snooker.by (25 верасня 2014).
27. 1 2  名将杯墨菲两战全胜锁定出线 怀特演逆转梁文博赢德比 (кіт.)(недаступная спасылка).  my147.com (14 кастрычніка 2014). Архівавана з першакрыніцы 4 сакавіка 2016. Праверана 16 кастрычніка 2014.
28. ↑  名将杯墨菲卡特马克戴维斯佩里出线 明后两日交叉争冠 (кіт.).  my147.com (16 кастрычніка 2014).(недаступная спасылка)
29. ↑  Head-to-Head for Mark Davis vs Allister Carter - Professional (англ.)(недаступная спасылка).  CueTracker. Архівавана з першакрыніцы 6 мая 2014. Праверана 19 кастрычніка 2014.
30. ↑  Head-to-Head for Shaun Murphy vs Joe Perry - Professional (англ.)(недаступная спасылка).  CueTracker. Архівавана з першакрыніцы 4 снежня 2014. Праверана 19 кастрычніка 2014.
31. ↑  名将杯卡特击败卫冕冠军 墨菲轰144最高分强势进决赛 (кіт.).  my147.com (17 кастрычніка 2014).(недаступная спасылка)
32. ↑  Картэр выйшаў у фінал General Cup (руск.).  Snooker.by (17 кастрычніка 2014).
33. 1 2 3 4  Head-to-Head for Shaun Murphy vs Allister Carter - Professional (англ.)(недаступная спасылка).  CueTracker. Архівавана з першакрыніцы 3 снежня 2014. Праверана 19 кастрычніка 2014.
34. ↑  European Tour Event Eight (англ.).  Snooker.org.
35. ↑  Gujinggong Liquor Haikou World Open (англ.).  Snooker.org.
36. 1 2  Betfair German Masters (англ.).  Snooker.org.
37. ↑  "抗癌斗士"卡特完美回归 7-6胜墨菲摘得名将杯桂冠 (кіт.).  my147.com (18 кастрычніка 2014).(недаступная спасылка)
38. ↑  CARTER COMPLETES COMEBACK TRIUMPH (англ.).  Inside Snooker (18 кастрычніка 2014).
39. ↑  Алі Картэр святкуе вяртанне ў снукер чароўнай перамогай на General Cup (руск.).  Snooker.by (18 кастрычніка 2014).
40. ↑  General Cup Wildcard Round (англ.).  Snooker.org.
41. ↑  General Cup, Group A (англ.).  Snooker.org.
42. ↑  General Cup, Group B (англ.).  Snooker.org.
43. 1 2 3  Allister Carter (англ.)(недаступная спасылка).  CueTracker. Архівавана з першакрыніцы 5 ліпеня 2014. Праверана 19 кастрычніка 2014.
44. 1 2  *Цёрнэр, Крыс*. Huangshan Cup (англ.)(недаступная спасылка).  Снукерны архіў Крыса Цёрнэра. Архівавана з першакрыніцы 24 ліпеня 2011. Праверана 15 кастрычніка 2014.
45. 1 2  Shaun Murphy (англ.)(недаступная спасылка).  CueTracker. Архівавана з першакрыніцы 8 кастрычніка 2014. Праверана 19 кастрычніка 2014.

Спасылкі
--------

* General Cup 2014 на Snooker.org  (англ.)



| ⛭General Cup |
| --- |
| Усе турніры | 
* 2004
* 2009
* 2011
* 2012
* 2013
* ✰ 2014
* 2015

 |

| ⛭Снукерны сезон 2014/2015 |
| --- |
| Рэйтынгавыя турніры | 
* Усі Класік
* Адкрыты чэмпіянат Аўстраліі
* ✯ Шанхай Мастэрс
* International Championship
* Чэмпіянат Вялікабрытаніі
* German Masters
* Адкрыты чэмпіянат Уэльса
* Адкрыты чэмпіянат Індыі
* Адкрыты чэмпіянат Кітая
* ✰ Чэмпіянат свету (кваліфікацыя **·** матчы)

 |
| Players Tour Championship | 
* АТ1
* ЕТ1
* ЕТ2
* ЕТ3
* АТ2
* ЕТ4
* ЕТ5
* АТ3
* ЕТ6
* Фінал

 |
| Нярэйтынгавыя турніры | 
* ✰ General Cup
* Champion of Champions
* Мастэрс
* Championship League
* Чэмпіянат свету сярод ветэранаў
* Сусветнае гран-пры

 |
| Турніры з альтэрнатыўным фарматам | 
* Чэмпіянат свету па снукеры з шасцю чырвонымі шарамі
* Shoot-Out

 |
| 
* **Сусветны рэйтынг**
* **Рэйтынг СГП**

 |